

ประกาศโรงพยาบาลตำรวจ สำนักงานตำรวจแห่งชาติ

เรื่อง สอบราคาจ้างบำรุงรักษาเครื่องปรับอากาศระบบ CHILLER ยี่ห้อ TRANE จำนวน ๓ ชุด โรงพยาบาลตำรวจ

.....................................................................................................................................................................................................................................................................................................................................

ด้วย โรงพยาบาลตำรวจ สำนักงานตำรวจแห่งชาติ มีความประสงค์ดำเนินการจ้างบำรุงรักษาเครื่องปรับอากาศระบบ CHILLER ยี่ห้อ TRANE จำนวน ๓ ชุด โรงพยาบาลตำรวจ สำนักงานตำรวจแห่งชาติ วงเงินในการจัดจ้างครั้งนี้ เป็นเงินทั้งสิ้น ๑๗๖,๕๕๐ บาท (หนึ่งแสนเจ็ดหมื่นหกพันห้าร้อยห้าสิบบาทถ้วน)

ผู้มีสิทธิเสนอราคาจะต้องมีคุณสมบัติ ดังต่อไปนี้

๑. ผู้เสนอราคาต้องเป็นผู้มีอาชีพรับจ้างที่สอบราคาจ้าง

๒. ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้ถูกแจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๔. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล ของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

กำหนดยื่นซองสอบราคา ระหว่างวันที่ ๒๒ สิงหาคม ๒๕๕๗ ถึงวันที่ ๑ กันยายน ๒๕๕๗ ระหว่างเวลา ๐๘.๓๐ น. ถึงเวลา ๑๕.๐๐ น. ในวันราชการเปิดทำการ ณ งานจัดจ้าง ฝ่ายซ่อมบำรุง กองบังคับการอำนวยการ โรงพยาบาลตำรวจ สำนักงานตำรวจแห่งชาติ อาคารพัฒนาเครื่องมือและอุปกรณ์ทางการแพทย์ ชั้น ๒ ถนนพระรามที่ ๑ แขวงปทุมวัน เขตปทุมวัน กรุงเทพมหานคร

กำหนดดูสถานที่ ในวันที่ ๒๘ สิงหาคม ๒๕๕๗ เวลา ๑๐.๐๐ น. ณ จัดจ้าง ฝ่ายซ่อมบำรุง อาคารพัฒนา-เครื่องมือและอุปกรณ์ทางการแพทย์ ชั้น ๒ โรงพยาบาลตำรวจ สำนักงานตำรวจแห่งชาติ ถนนพระรามที่๑ แขวงปทุมวัน เขตปทุมวัน กรุงเทพมหานคร

คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาตามบัญชีแสดงรายการเอกสารและกำหนดเปิดซองสอบราคา ในวันที่ ๒ กันยายน ๒๕๕๗ ตั้งแต่เวลา ๑๐.๐๐ น. เป็นต้นไป ณ ห้องประชุม อาคารศรียานนท์ ชั้น ๖ โรงพยาบาลตำรวจ สำนักงานตำรวจแห่งชาติ

ผู้สนใจติดต่อขอทราบและรับเอกสารสอบราคาได้ที่ งานจัดจ้าง ฝ่ายซ่อมบำรุง กองบังคับการอำนวยการ โรงพยาบาลตำรวจ สำนักงานตำรวจแห่งชาติ อาคารพัฒนาเครื่องมือและอุปกรณ์ทางการแพทย์ ชั้น ๒ ถนนพระรามที่ ๑ แขวงปทุมวัน เขตปทุมวัน กรุงเทพมหานคร ระหว่างวันที่ ๒๒ สิงหาคม ๒๕๕๗ ถึงวันที่ ๑ กันยายน ๒๕๕๗ ในวันและเวลาราชการ หรือสอบถามทางโทรศัพท์หมายเลข ๐-๒๒๐๗-๖๐๖๓ โทรสาร ๐-๒๖๕๒-๕๓๐๙

ประกาศ ณ วันที่ ๒๒ สิงหาคม พ.ศ. ๒๕๕๗

(ลงชื่อ) พลตำรวจตรี สมบูรณ์ ตันตระกูล

( สมบูรณ์ ตันตระกูล )

รองนายแพทย์ใหญ่ (สบ ๗) ปฏิบัติราชการแทน

นายแพทย์ใหญ่ (สบ ๘)